স্টাফ রিপোর্টার ॥ ‘আসুন আমরা মাদকমুক্ত অর্থবহ জীবন, সম্প্রদায় ও সত্ত্বার বিকাশ নিশ্চিত করি’ প্রতিপাদ্য বিষয়কে সামনে রেখে হবিগঞ্জে মাদক দ্রব্যের অপব্যবহার ও অবৈধ পাচার বিরোধী আন্তর্জাতিক দিবস উদযাপন করা হয়েছে। এ উপলক্ষে গতকাল শুক্রবার সকালে জেলা প্রশাসন ও জেলা মাদকদ্রব্য নিয়ন্ত্রণ অধিদপ্তর র‌্যালি, আলোচনা সভা ও পুরস্কার বিতরণ অনুষ্ঠানের আয়োজন করে। শুক্রবার সকাল সাড়ে ৯টায় জেলা প্রশাসকের কার্যালয়ের সামনে থেকে একটি বর্ণাঢ্য র‌্যালি শহরের প্রধান সড়ক প্রদক্ষিণ করে। পরে জেলা প্রশাসকের সম্মেলন কক্ষে আলোচনা সভা অনুষ্ঠিত হয়। স্থানীয় সরকার বিভাগের উপ-পরিচালক দিলীপ কুমার বণিকের সভাপতিত্বে আলোচনা সভায় প্রধান অতিথি ছিলেন জেলা প্রশাসক সাবিনা আলম। আলোচনায় অংশ নেন অতিরিক্ত জেলা প্রশাসক সার্বিক মোহাম্মদ আবদুর রউফ, অতিরিক্ত জেলা প্রশাসক রাজস্ব সফিউল ...